Jam’iyyar APC ta tarbi masu sauya sheka daga PDP a Kaduna ▷ Legit.ng
Jam’iyyar APC ta tarbi masu sauya sheka daga PDP a Kaduna
7 months ago 2509 views by Aisha Musa
- Jam’iyyar APC ta tarbi maso sauya sheka daga babbar jam’iyyar adawa ta PDP a Kudancin jihar Kaduna
- Tsoffin yan PDP din sun sauya sheka ne a lokacin da ta kaddamar da kamfen din APC a Kafanchan, hedkwatar karamar hukumar Jema’a da ke jihar Kaduna
- APC ta sha alwashin tafiya da sabbin mambobin nata ba tare da nuna wariya ba
Jam’iyyar All Progressives Congress (APC) a Kudancin jihar Kaduna ta tarbi manyan yayan yankin a lokacin da ta kaddamar da kamfen dinta a Kafanchan, hedkwatar karamar hukumar Jema’a da ke jihar Kaduna.
Masu sauya sheka sun samu kyakyawar tarba daga shugaban APC a jihar, Air Commodore Emmanuel Jekada (rtd), Dr. Hadiza Balarabe wacce ta kasance mataimakiyar El-Rufai a zabe mai zuwa da kuma darakta janar na kungiyar kamfen din El-Rufai, Mista Ben Kure.
Da yake jawabi a wajen taron, shugaban APC a jihar ya bayyana sauya shekar a matsayin alamu na cewa APC na kara samun farin jini da shahara a kudancin Kaduna, inda yayi alkawarin cewa jam’iyyar zata tafi da kowa sannan ba zata nuna wariya ba.
KU KARANTA KUMA: Ko kadan shugaba Buhari ba ya karya – Ministar kudi
A nata bangaren, Dr. Balarabe ta bayyana cewa mata sun amfana matuka daga gwamnatin El-Rufai a bangaren nade-naden mukaman siyasa da kuma manyan ayyuka a jihar.
15 minutes ago 318 views
Tarin farin ciki a APC yayinda mambobin PDP suka sauya sheka a mahaifar Saraki